Diari Oficial de la Generalitat Valenciana


Sumari del DOGV 8397, del 04-10-2018 (2018/9067)

Participació pública i consultes de la versió preliminar del Pla especial per a obtenció de sòl dotacional públic i millora de les riberes del riu Sec en la zona de Crèmor.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9067


Data del document
:   28-09-2018

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Participació pública i consultes de la versió preliminar del Pla especial per a obtenció de sòl dotacional públic i millora de les riberes del riu Sec en la zona de Crèmor. [2018/9067]  
El Ple de l'Ajuntament, en sessió ordinària de 27 de setembre de 2018, va adoptar l'acord que en la seua part dispositiva indica el següent:  
«1r. Aprovar el pla de participació pública que acompanya la versió preliminar del Pla especial per a l'obtenció de sòl dotacional públic i millora de les riberes del riu Sec en la zona de Crèmor.  
2n. Sotmetre la versió preliminar del Pla especial per a obtenció de sòl dotacional públic i millora de les riberes del riu Sec en la zona de Crèmor, l'estudi d'integració paisatgística i la resta de documentació exigida per la normativa sectorial que els acompanya, a informació pública i consultes amb les administracions públiques afectades, durant el termini de 45 dies hàbils, que es comptaran des de l'endemà de la publicació del corresponent anunci en el Diari Oficial de la Generalitat Valenciana, per mitjà de les accions definides en el pla de participació pública.  
Durant el termini indicat qualsevol persona podrà formular al·legacions i observacions i aportar tot tipus de documentació o mitjans de prova que s'estimen adequats en el seu suport.  
Així mateix, es realitzarà una consulta a les empreses subministradores d'aigua, energia elèctrica, gas, telefonia i telecomunicacions perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen de realitzar-se en execució del planejament.  
La documentació exposada al públic estarà a disposició de les persones interessades en la pàgina web www.castello.es; en les dependències de la Secció de Desenvolupament Urbanístic, situada a la quarta planta de l'edifici Quatre Cantons (carrer Enmig, núm. 82), i en la tinència d'alcaldia Maset Blau, situada a la plaça Llacunes de Ruidera, s/n, en horari de 09.00 a 13.00 hores, i se celebrarà una sessió explicativa, oberta al públic, sobre el contingut de la versió preliminar del pla especial i la resta de documentació complementària, a la tinència d'alcaldia oest Maset Blau.  
3r. Facultar el tinent d'alcaldia de l'Àrea de Drets i Serveis perquè realitze tantes accions com siguen necessàries per a l'execució del pla de participació pública.  
4t. Suspendre la tramitació i l'atorgament de llicències de parcel·lació de terrenys, edificació i demolició, dins de l'àmbit d'actuació d'aquest pla especial.»  
  
Cosa que es fa pública perquè se'n prenga coneixement i als efectes oportuns.  
  
Castelló de la Plana, 28 de setembre de 2018.- L'alcaldessa: Amparo Marco Gual.